b'\n_START_ARTICLE_\nLenktyn\xc4\x97s su velniu\n_START_SECTION_\nTurinys\n_START_PARAGRAPH_\nD\xc5\xbeeikas Rodelas ir D\xc5\xbeekas \xc4\x8cailsas buvo geri draugai, kuomet ir j\xc5\xb3 gimtojoje Mis\xc5\xabrio valstijoje prasid\xc4\x97jo karas. D\xc5\xbeeko t\xc4\x97vas \xc5\xbe\xc5\xabsta nuo \xc5\xa0iaur\xc4\x97s kariuomen\xc4\x97s kari\xc5\xb3 rankos ir jaunuoliai prisideda prie partizan\xc5\xb3, kovojan\xc4\x8di\xc5\xb3 Konfederacijos armijos pus\xc4\x97je. \xc4\x8cia jie susidraugauja su D\xc5\xbeord\xc5\xbeu Klaidu, kuriam kovoje padeda ir vergas Holtas._NEWLINE_Art\xc4\x97jant \xc5\xbeiemai, gauna i\xc5\xa1siskirsto ir ketvertas apsistoja sl\xc4\x97ptuv\xc4\x97je mi\xc5\xa1ke, kuri juos lanko ir maitina na\xc5\xa1l\xc4\x97 Sju Ly \xc5\xa0el\xc4\x97. Pavasar\xc4\xaf kovos su \xc5\xa0iaur\xc4\x97s kariuomene atsinaujina ir su\xc5\xbeeistas D\xc5\xbeekas mirta nuo gangrenos. Rodelas nugabena Sju, kuri laukiasi nuo D\xc5\xbeeko vaiko, pas konfederatams prijau\xc4\x8dian\xc4\x8dius Braunus ir gr\xc4\xaf\xc5\xbeta pas kovotojus. M\xc5\xab\xc5\xa1iai intensyv\xc4\x97ja ir partizanai nusprend\xc5\xbeia prisijungti prie reguliarios Konfederat\xc5\xb3 kariuomen\xc4\x97s. Rodelas, kuriam da\xc5\xbenai priekai\xc5\xa1taujama d\xc4\x97l jo voki\xc5\xa1kos kilm\xc4\x97s, nuolat konfliktuoja su Pytu Makesonu, o po to, kai \xc5\xbe\xc5\xabsta D\xc5\xbeord\xc5\xbeas Klaidas, o konfederatai u\xc5\xbepuola ir i\xc5\xa1\xc5\xbeudo eilinius Lorenco miestelio gyventojus, nusprend\xc5\xbeia visk\xc4\x85 mesti ir kartu su Holtu vykti pas Sju._NEWLINE_\xc4\x8cia jis netiktai patiria spaudim\xc4\x85 j\xc4\x85 vesti, nes visi mano, kad Sju laukiasi jo vaiko. Rodelas ilgai svarsto, ta\xc4\x8diau, manydamas, kad tai jo \xc5\xa1ansas prad\xc4\x97ti normal\xc5\xb3 gyvenim\xc4\x85, sutinka. Jiedu susituokia, ta\xc4\x8diau Rodelas negali pamir\xc5\xa1ti nebaigt\xc5\xb3 s\xc4\x85skait\xc5\xb3 su Pytu Makesonu ir nebejoja, kad vien\xc4\x85 dien\xc4\x85 \xc5\xa1is apsireik\xc5\xa1, ketindamas j\xc4\xaf nu\xc5\xbeudyti\xe2\x80\xa6'